iPhone Guide: 10 gode tips til din iPhone

1. Sluk for 3D Touch

Det kan godt være, Apple synes 3D Touch er den fedeste opfindelse siden lynlåsen, men for mange brugere er det ikke bare lige meget, men nærmest et irritationsmoment. Heldigvis kan du slå 3D Touch fra.

Du gør sådan:

Gå til indstillinger > Generelt > tilgængelighed

Her finder du en knap, der slår 3D Touch til og fra

2. Gør din tekst mere interessant

Brug fed, kursiv og understreg i forskellige apps ved hjælp af en pop up menu.

Du gør sådan:

Vælg den tekst, du vil formattere i eksempelvis mail

Vælg det ord eller den tekst, du vil ændre formattering på

I pop up menuen ”kopier/sæt ind” trykker du på pilen og vælger et format til den tekst, du har valgt.

3. Skjul, hvad du gør på nettet

Der kan være mange grunde til at ville holde det lidt ind til kroppen, hvad man gør på nettet. (Pornhub, anyone?) Men du kan sagtens browse hemmeligt på din iPhone også.

Du gør sådan:

I Safari vælger du menuen med de to firkanter.

Tryk på ”Privat”. Dine åbne faner deles ikke til dine andre enheder, og alle fanerne lukkes igen når du slår privat browsing fra igen.

4. Lås fokus og eksponering

Når du starter kameraet, ved du sikkert, at du kan fokusere og styre eksponeringen ved at trykke på motivet. Men når du flytter telefonen ændrer telefonen igen fokus og eksponering. Men hvis du vil ”låse” eksponering og fokus, er det faktisk meget let.

Du gør sådan:

Tryk på det sted på skærmen, hvor du vil have fokus.

Hold fingeren på stedet indtil der dukker en gul bar op i toppen af skærmen – eksponering og fokus er nu låst og du kan flytte telefonen

5. Hvornår blev den SMS sendt?

Hvis du har brug for at vide, hvornår en specifik SMS er sendt eller modtaget, er der en let måde at se det på.

Du gør sådan:

Gå ind i den SMS tråd, du gerne vil have et overblik over.

Swipe ind fra højre side af skærmen – så dukker tidspunkterne for de sendte og modtagne SMS’er op.

Vil du have flere guides og nyheder som denne i din nyhedsstrøm på Facebook? Så giv iNPUT et like her!

6. Oplad telefonen meget hurtigere

Har du travlt med at få telefonen ladet op inden du skal ud ad døren? Et smart lille tip gør opladningen meget hurtigere.

Du gør sådan:

Sæt telefonen til opladeren

Sæt telefonen på Flytilstand – den oplader meget hurtigere når den ikke skal have kontakt til netværket.

7. Få kontrol over spotlight

Du kan spare en del på strømmen hvis du sørger for at Spotlight, der indekserer indholdet på din telefon, ikke indekserer ting du alligevel aldrig behøver at søge efter.

Du gør sådan:

Åbn Indstillinger

Vælg Generelt

Fravælg de tjenester, du ikke har brug for at Spotlight indekserer

8. Lad telefonen hurtigere op ved at lukke programmer

Udover at sætte telefonen i flytilstand når den lader, er det også en fordel at lukke alle programmer og frigøre hukommelse.

Du gør sådan:

Dobbelttryk på hjem tasten under skærmen

Skub op på de programmer, du vil lukke

Bonustip: Du kan lukke flere programmer ved at bruge flere fingre

9. Tænd for Night Shift

En ny funktion i iOS 9 vil – forhåbentlig – give dig en lidt bedre nattesøvn ved at ændre farverne på skærmen fra de blå nuancer til mere rødlige, hvilket altså skulle gøre det lettere at falde i søvn da det blå lys ”tænder” for hjernen.

Du gør sådan:

Gå til Indstillinger

Vælg Skærm og Lysstyrke

Tryk på Night Shift

Vælg et interval for hvornår Night Shift skal aktiveres

10. Skulle det værste ske…

Hvis du kommer til skade, kan din telefon være behjælpelig for de, der er tæt på – eventuelt ambulancereddere eller paramedicinere.
Sådan gør du:

Åbn appen Sundhed

Vælg ”Nødinformation”

Indtast dine data og info på dine nødkontakter

Du kan se dataene ved at trykke på ”Nødinformation” på låseskærmen

iPhone Guide: 10 gode tips til din iPhone